คนไทยจะไป (ดู) บอลโลก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

ถึงฟุตบอลทีมชาติไทยจะไม่ได้ไป “บอลโลก” แต่คนไทยที่คลั่งฟุตบอลระดับโลกอย่างเราก็สามารถไปเกาะขอบสนามส่งเสียงเชียร์ทีมชาติอื่นในการแข่งขัน FIFA World Cup 2010 ที่ประเทศแอฟริกาใต้ ได้เหมือนกัน
ถ้ามีเงินถุงเงินถังสักหน่อยก็ไม่ยาก เพราะมีบริษัททัวร์จัดทัวร์พาเที่ยวประเทศแอฟริกาใต้ พร้อมตั๋วเข้าชมฟุตบอลโลก ที่มีตั้งแต่รอบแรกๆ ไปจนถึงนัดชิงชนะเลิศ ในราคาที่ต้องยอมทุ่มทุนสร้าง เพราะราคาเริ่มต้นก็ใกล้ๆ 2 แสนบาทแล้ว
ตัวอย่างโปรแกรมทัวร์ของบริษัททัวร์แห่งหนึ่ง กำหนดราคาทัวร์ 6 วัน พร้อมเข้าไปเชียร์ทีมชาติอังกฤษในการแข่งขันกับทีมชาติแอลจีเรีย ก็ควักกระเป๋าออกมา 2.09 แสนบาท หรือจะจ่ายแค่ 2 แสนบาท สำหรับเข้าชมการแข่งขันระหว่างฝรั่งเศสกับเม็กซิโก 
หรือจะควักเพิ่มอีกหน่อย ก็ได้ไปนั่งดูรอบ 4 ทีมสุดท้าย ในราคา 2.93 แสนบาท แต่ถ้าอยากร่วมลุ้นในรอบชิงชนะเลิศ พร้อมโปรแกรมทัวร์ 6 วัน ควักออกมาเลย 3.44 แสนบาท 
แต่ถ้าไม่อยากไปร่วมทัวร์กับคนเยอะๆ จะซื้อเฉพาะตั๋วชมฟุตบอลก็ได้ แต่บริษัท (ในประเทศไทย) ที่เป็นตัวแทนจำหน่ายตั๋วบอกว่า จะขายตั๋วชมฟุตบอลพ่วงกับโรงแรมระดับ 4 ดาว และพักอย่างน้อย 3 คืน โดยรอบ 4 ทีมสุดท้ายราคาอยู่ที่ 1.35 แสนบาท (สำหรับพักห้องเตียงคู่) และ 1.92 แสนบาท สำหรับนัดชิงชนะเลิศ
หรือจะเข้าไปหาซื้อในอินเทอร์เน็ตที่มีขายกันอยู่จะมีตั้งแต่ 1,000 เหรียญสหรัฐ ไปจนถึง 1 หมื่นเหรียญสหรัฐ (ประมาณ 3 หมื่นบาท ถึง 3 แสนบาท) สำหรับรอบชิงชนะเลิศ แต่ถ้าเป็นรอบ 4 ทีมสุดท้าย จะมีตั้งแต่ 8504,355 เหรียญสหรัฐ โดยราคาจะขึ้นอยู่กับทำเลที่นั่งยิ่งทำเลดียิ่งราคาสูง
แต่อยู่ๆ จะให้ควักเงิน 23 แสนบาทก็เสียดาย เพราะฉะนั้นต้องไปหา “ของฟรี” ที่พาไปเที่ยวฟรี ดูฟุตบอลฟรี แบบคนดวงดีจะดีกว่า เพราะตอนนี้หลายธุรกิจออกมากระตุ้นยอดขายด้วยการจัดโปรโมชันพาชม FIFA World Cup 2010 ประเทศแอฟริกาใต้ 
ธนาคารทหารไทย
น่าจะเป็นสุดยอดรางวัลสำหรับฟุตบอลโลกเลยก็ได้ เพราะรางวัลที่ 1 ไม่ใช่แค่ได้ดูแค่นัดเดียว แต่จะได้ชมตั้ง 3 รอบ ตั้งแต่ รอบ 8 ทีมสุดท้าย รอบ 4 ทีมสุดท้าย และรอบชิงชนะเลิศ (12 วัน 11 คืน) จำนวน 1 รางวัล รางวัลละ 2 ที่นั่ง 
รางวัลที่ 2 ได้ชม 2 รอบ คือ รอบ 4 ทีมสุดท้าย และรอบชิงที่ 3 รวม 2 รอบ (7 วัน 6 คืน) จำนวน 1 รางวัล รางวัลละ 2 ที่นั่ง ขณะที่รางวัลที่ 3 ได้ชมรอบ 8 ทีมสุดท้าย 1 รอบ (5 วัน 4 คืน) จำนวน 3 รางวัล รางวัลละ 2 ที่นั่ง
คนที่จะได้สิทธิร่วมลุ้นรางวัลก็ต้องไปสมัครใช้บริการและผลิตภัณฑ์ทางการเงินของธนาคารทหารไทย ไม่ว่าจะเป็นเปิดบัญชีเงินฝาก ร่วมกับการเปิดบัตรเดบิต บัตรเอทีเอ็ม บัตรเครดิต สมัครใช้บริการอินเทอร์เน็ต แบงกิง/โมบาย แบงกิง สินเชื่อบ้านและบุคคล จนถึงวันที่ 15 พ.ค. นี้ โดยแต่ละบริการจะได้รับ 10 สิทธิ
แต่ถ้าเป็นลูกค้าเอสเอ็มอีจะมีอีกโปรแกรมหนึ่งสำหรับลูกค้ากลุ่มนี้โดยเฉพาะ “TMB SME Fly to World Cup 2010” โดยทั้งลูกค้าเก่าและใหม่จะได้ 1 สิทธิเมื่อลงทะเบียนเข้าร่วมโครงการ จนถึงวันที่ 15 พ.ค. นี้เช่นกัน
รางวัลที่ 1 แพ็กเกจทัวร์แอฟริกาใต้ พร้อมตั๋วชมบอลโลกรอบชิงชนะเลิศ รางวัลที่ 2 ชมการแข่งขันระหว่างอังกฤษแอลจีเรีย และรางวัลที่ 3 ชมการแข่งขันระหว่างอิตาลีปารากวัย
เอไอเอส 
เป็นรางวัลที่หนึ่งของรายการเอไอเอสอุ่นใจได้แต้ม “ลุ้นดูคู่ชิงบอลระดับโลก” ที่ลูกค้าจะต้องสมัครร่วมรายการ โดยรางวัลที่ 1 จะได้แพ็กเกจทัวร์แอฟริกาใต้ พร้อมตั๋วเข้าชมฟุตบอลโลกรอบชิงชนะเลิศ 
วิธีการสมัครร่วมรายการ สำหรับลูกค้า GSM advance และ GSM 1800 กด *544# โทร.ออก และสำหรับลูกค้า One2Call! และสวัสดี กด *544* หมายเลขบัตรประชาชน 13 หลัก # โทร.ออก โดยยอดค่าใช้บริการทุก 300 บาท เท่ากับ 1 สิทธิในการลุ้นรางวัล นอกจากนี้ ถ้าสมัครใช้บริการพิเศษจะได้รับอีก 1 สิทธิต่อ 1 รายการ ภายในวันที่ 30 เม.ย.
ทรูมูฟ
มี 2 รางวัล สำหรับรายการ “ทรูมูฟ แค่ยกหูโทร...ลุ้น go บอลระดับโลก” แต่ต้องโทร.เข้าไปที่ *92010 โดยเสียค่าบริการครั้งละ 3 บาท โทร.เข้าไป 1 ครั้งจะได้รับสิทธิชิงรางวัล 1 สิทธิ จนถึงวันที่ 25 เม.ย. 
รางวัลมี 2 แบบ คือ รางวัลรายสัปดาห์ ที่จะได้แพ็กเกจแมตช์เปิดสนามระหว่างทีมชาติอังกฤษและทีมชาติสโลวีเนีย และรางวัลพิเศษ จะได้ชมฟุตบอลโลกนัดชิงชนะเลิศ 
วีพีซีที 
ถ้าโชคดีในรายการ “WE PCT นำโชค พาชมบอลโลก 2010” อาจจะได้ชมการแข่งขันฟุตบอลโลกรอบแรก โดยมีโอกาสได้ทั้งลูกค้าปัจจุบันและลูกค้าใหม่ ภายในวันที่ 30 เม.ย. 
ลูกค้า WE PCT Buddy ที่มียอดเติมเงินต่อครั้งตั้งแต่ 90 บาทขึ้นไป จะได้รับ 1 สิทธิ สำหรับลูกค้ารายเดือนที่มีการเปิดใช้งาน PCT อยู่ จะได้รับ 2 สิทธิต่อเลขหมายต่อเดือน 
ลูกค้าที่ซื้อหรือยืมวีพีซีทีเครื่องใหม่ ทุกๆ การเปิดใช้บริการใหม่จะได้รับ 4 สิทธิ และเมื่อมีการเติมเงินตั้งแต่ 90 บาทขึ้นไป จะได้รับอีก 1 สิทธิ ขณะที่ลูกค้าที่ใช้บริการสาระบันเทิงทางเสียง *1966 หรือ Phone Club 0–2698–1999 ครบทุก 10 ครั้งจะได้รับ 1 สิทธิ 
โค้ก 
ดื่มโค้ก โค้กซีโร่ แฟนต้า สไปรท์ มินิเมด สแปลช แล้วเจอฝาที่มีลายฟุตบอล ส่งไปที่ตู้ ปณ. 9 ปทุมธานี 12000 ภายในวันที่ 25 เม.ย. เพื่อชิงรางวัลแพ็กเกจชมฟุตบอลโลกรอบชิงชนะเลิศ 1 รางวัล และรอบก่อนชิงชนะเลิศ 10 รางวัล ที่ไปกันแบบยกแก๊งเพราะจะได้รางวัลละ 3 ที่นั่ง
เคลียร์ วาสลีน และแอ๊กซ์
ถึงจะได้ไปดูแค่รอบ 16 ทีมสุดท้ายก็ยังดี เพราะถ้าเป็นคนที่ใช้ผลิตภัณฑ์เคลียร์ เคลียร์ เมน วาสลีน หรือแอ๊กซ์ อยู่แล้ว ก็แค่ลอกหรือตัดฉลากด้านหน้าผลิตภัณฑ์ (ยกเว้นแบบซอง) หรือจะใช้ใบเสร็จที่ซื้อมา (เฉพาะใบเสร็จของห้างที่ร่วมรายการ) แล้วส่งไปที่ตู้ ปณ.3 ปณศ.ลาดพร้าว กทม . 10310 หรือกล่องรับชิ้นส่วน ก่อนวันที่ 15 พ.ค. 2553 
แมคโดนัลด์
ลูกค้าแมคโดนัลด์ ที่ซื้อชุดอร่อยสุดคุ้ม หรือสั่งอาหาร 100 บาทขึ้นไป ภายในวันที่ 9 พ.ค. แล้วหย่อนใบเสร็จใส่กล่องรับชิ้นส่วนที่ร้านแมคโดนัลด์ อาจจะโชคดีได้รางวัลที่ 1 แพ็กเกจทัวร์ 6 วัน 5 คืน พร้อมตั๋วชมฟุตบอลโลกรอบสุดท้ายที่แอฟริกาใต้ 2 ที่นั่ง 2 รางวัล 
เบอร์ดี้
ดื่มกระป๋องกาแฟเบอร์ดี้แล้ว ส่ง SMS มาที่หมายเลข 4890011 พิมพ์คำว่า Birdy ตามด้วยหมายเลขรหัสใต้กระป๋องกาแฟเบอร์ดี้ (Birdy + ตัวอักษรและเลขใต้กระป๋องทั้งสองบรรทัด) ภายในวันที่ 6 พ.ค. เวลา 24.00 น. ก็อาจจะเป็น 1 ใน 8 คนโชคดีได้ไปชมฟุตบอลโลก แม้ว่าจะยังไม่รู้ว่าจะเป็นรอบไหนก็ตาม
วีซ่า 
ถ้าไม่ใช่คนดวงดี แต่อยากไปเชียร์ฟุตบอลโลกแบบฟรีๆ คงต้องใช้ความรู้ความสามารถทางด้านการเงินส่วนบุคคล (ภาษาอังกฤษ) ให้เป็นประโยชน์ โดยเข้าไปลงทะเบียนและเล่นเกม “Visa FIFA Financial Football Competition” ที่ www.visaasia.com/financialfootball ฟรีๆ ไม่มีค่าใช้จ่าย ตั้งแต่วันที่ 5 เม.ย.–7 พ.ค. โดยผู้เล่นจะต้องเป็นนักเรียนอายุ 15 ปีขึ้นไป หรือเป็นผู้ถือบัตรวีซ่า 
หากสามารถทำคะแนนจากการเล่นเกมการเงินได้เป็น 4 อันดับแรก (จากผู้เล่นทั้งเอเชียแปซิฟิก) จะได้ไปชมฟุตบอลโลก 2 รอบ รอบละ 2 ที่นั่ง พร้อมตั๋วเครื่องบิน โรงแรม 5 วัน 4 คืน 
ของฟรี ที่ไม่ต้องอาศัยดวงแบบนี้ อาจจะทำให้บินฟรี เที่ยวฟรี ดูฟุตบอลฟรี ได้เหมือนกัน